stanford-oval/wikipedia huggingface dataset:
Kuopion tori
Torialueen rakennuksia

Torialueella on kiinteinä rakenteina etelälaidalla Kuopion kauppahalli, jonka itäpäädyssä sijaitsee Veljmies-patsas altaineen ja länsipäädyssä Siskotyttö-patsas. Näiden lisäksi torilla on joitakin kioski- ja huoltorakennuksia. Torin alla olevassa kolmikerroksisessa pysäköintihallissa on 1 350 pysäköintipaikkaa. Hallin yhteydessä on maanalainen kauppakeskus Apaja, joka yhdistää torin laidan liikerakennukset.
Toria reunustavat nykyisin pohjoisessa Kuopion kaupungintalo, idässä Kuopion Osuuspankki, kauppakeskus Sektori ja kauppakeskus Vihtoriksi nimetty liikerakennus, jossa toimi vuoteen 2016 asti Anttilan tavaratalo. Etelässä toria reunustavat Kuopion Lyseon lukio ja kauppakeskus Aapeli sekä lännessä tavaratalot Carlson ja Kuopion Sokos sekä Hallman-yhtiön liiketalo. Torin nurkissa on koillisnurkasta alkaen myötäpäivään Keilatalo, Pankkitalo, H-talo ja liiketalo (Kiinteistö Oy Tulliportinkatu 33), jossa on ollut pitkään Suomalainen kirjakauppa (aiemmin Savolan kirjakauppa) ja muita palvelualan yrityksiä.
Historia

Vuonna 1775 maanmittari Pehr Kjellman sai tehtäväkseen laatia kaupungille asemakaavan, kun kuningas Kustaa III oli määrännyt silloisen Kuopion kirkonkylän samana vuonna perustamansa Savon ja Karjalan läänin pääkaupungiksi. Jo seuraavana vuonna kaava oli valmis, ja kuningas hyväksyi sen heti. Kjellmanin asemakaavan keskus oli Suurtori, nykyinen Snellmaninpuisto, joka nimettiin muutaman vuoden kuluttua kaupungin perustajan mukaan Kustaan toriksi. Tätä aikaisemmin Pietari Brahen perustaman kaupungin tori sijoittui asemakaavassa nykyisen Kuopionlahden rantaan. Siksi alue on nyt nimetty Brahenpuistoksi ja puiston reunaa kulkee Brahenkatu. Nykyisellä paikallaan tori on sijainnut jo vuodesta 1818 lähtien Kauppatoriksi se muuttui vuonna 1856, kun torikauppa siirtyi tälle paikalle entisen Kustaantorin, nykyisen Snellmaninpuiston paikalta.
Torin alla oleva pysäköintihalli avattiin 700-paikkaisena vuonna 1991. Alatoriremontissa vuonna 2013 sinne tuli noin 650 uutta pysäköintipaikkaa. Alatorihankkeessa Anttilan ja Carlsonin tavarataloihin tehtiin mittavat laajennukset ja remontit, joiden yhteydessä osa keskustakaupasta, esimerkiksi elokuvateatterikeskus piti sijoittaa maan alle. Teatteri rakennettiin kuitenkin  uuteen kauppa- ja viihdekeskukseen IsoCeehen. Alatorihanke herätti aikanaan paljon keskustelua, joka kulminoitui kysymykseen kauppahallirakennukseen jälkeenpäin tehdyn kalahallisiiven purkamisesta. Purkamisen estämisen puolesta kerättiin muun muassa nimilistoja. Kauppiaat kannattavat kehittämistä, sillä hallista puuttuu muun muassa asiakas-wc:t. Kaupunginhallitus myönsi kalahallin siivelle purkuluvan. Kalahallin tilalle rakennettiin lasipaviljonki, jossa toimii kahvila.
Kuopion tori on suuri, mikä yhdistettynä sen ajoittaiseen hiljaisuuteen talvisaikana sai 1990-luvun lopulla Kuopion kaupunginjohtajana toimineen Kari Häkämiehen vertaamaan sitä venäläiseen lentokenttään. Tästä heitosta huolimatta se on yksi Suomen vilkkaimmista toreista, ja monien kuopiolaisista levinneiden mielikuvien lähde. Torilta löytyvät vielä tänäänkin perinteiset savolaiset kalakukkoineen, joskin kaupunki ympärillä on nykyaikaistunut. Muun muassa vanhoja puutaloja on hävinnyt uusien ja suurempien liikerakennusten tieltä. Liiketilasta on kuitenkin yleisesti ottaen torin ympärillä pulaa.
Aiheesta muualla

Wikimedia Commonsissa on kuvia tai muita tiedostoja aiheesta .
Kuopion torin 360° panoraamakuva
Kuopion kaupunkikeskustan kehittämisyhdistys ry
Pohjois-Savon muisti: Askeleita Kuopiossa (Arkistoitu – Internet Archive)
Radio Savon sivukokonaisuus "Kuopion alatori"[vanhentunut linkki]
Magnus Wilhelm Armfelt

Magnus Wilhelm Armfelt, muotokuva vuodelta 1753
Magnus Wilhelm Armfelt (25. heinäkuuta 1725 – 14. toukokuuta 1795 Halikko) oli suomalainen vapaaherra ja kenraalimajuri. Hän oli diplomaatti ja jalkaväenkenraali Gustaf Mauritz Armfeltin isä.
Elämä

Armfelt aloitti sotilasuransa 12-vuotiaana Karjalan rakuunarykmentin lipunkantajana. Kersantiksi hänet ylennettiin 1741, jonka jälkeen Armfelt palveli henkivartiokaartin drabanttina sekä myöhemmin 1740-luvulla kapteenina Ranskan armeijaan kuuluneessa Royal Suédois -rykmentissä. Ruotsiin palattuaan Armfelt toimi upseerina sekä armeijassa että Kuninkaallisessa henkirakuunarykmentissä, josta hän siirtyi Turun ja Porin läänin maaherran tehtäviin joulukuussa 1781. Kenraalimajuriksi Armfelt ylennettiin 1782. Hän toimi myös muun muassa Turun Soitannollisen Seuran puheenjohtajana vuodesta 1790 lähtien.
Armfelt omisti Suomessa useita kartanoita. Vuosina 1754–1782 hän asui Tarvasjoella sijaitsevassa Juvan kartanossa, joka toimi Kuninkaallisen henkirakuunarykmentin Maskun komppanian päällikön virkatalona. Se on myös Gustaf Mauritz Armfeltin syntymäkoti ja toimii nykyään museona. Juvan virkatalon jälkeen Armfelt asettui Halikossa sijaitsevaan Joensuun eli Åminnen kartanoon, jonka hän hankki omistukseensa vuonna 1786 saatuaan sitä varten 10 000 riikintaaleria kuningas Kustaa III:lta. Vuotta myöhemmin Armfelt osti samasta pitäjästä Wiurilan kartanon. Lisäksi hänen omistuksiinsa kuului niin ikään Halikossa sijaitseva Vuorentaan kartano ja lyhytaikaisesti myös Saaren kartano Mietoisissa. Armfeltin kuoleman jälkeen Joensuu päätyi Gustaf Mauritz Armfeltin haltuun sekä Wiuriala ja Vuorentaka puolestaan hänen nuoremmalle pojalleen August Filipille.
Magnus Wilhelm Armfeltin puoliso oli vuodesta 1756 lähtien Götan hovioikeuden presidentin Carl Gustaf Wennerstedtin tytär Maria Catharina, joka tunnettiin huomattavana hyväntekijänä. Heidät on haudattu Halikon kirkkoon Armfeltien sukuhautaan.
Luettelo Kreikan maanjäristyksistä

Tämä luettelo Kreikassa tapahtuneista maanjäristyksistä käsittää merkittävimmät nykyisen Kreikan alueella tapahtuneet maanjäristykset. Pääosin on lueteltu vähintään yli magnitudia 5,0 olleita maanjäristyksiä. Kaikkien historiasta tunnettujen järistysten voimakkuutta ei kuitenkaan tiedetä. Paikannimet on ilmoitettu nykyisten nimien ja valtioiden mukaisesti, vaikka osa paikoista on kuulunut maanjäristyksen tapahtumahetkellä muuhun maahan kuin Kreikkaan.

| Joonianmeren maanjäristys 2006 | 11. huhtikuuta 2006 | Zákynthos | 5,5 |  |  |
| Joonianmeren maanjäristys 2007 | 25. maaliskuuta 2007 | Kefaloniá: Argostóli | 5,8 | VI |  |
| Kreikan maanjäristys 2008 | 8. kesäkuuta 2008 | Akhaia, Elis | 6,3 |  |  |
| Kreetan maanjäristys 2009 | 1. heinäkuuta 2009 | Kreeta | 6,4 | II |  |
| Egeanmeren maanjäristys 2012 | 10. kesäkuuta 2012 | Turkki: Fethiye; Kreikka: Ródos | 6,1 |  |  |
| Kreetan maanjäristys 2013 | 15. kesäkuuta 2013 | Kreeta | 6,2 | III |  |
| Kreikan maanjäristys 2013 | 7. elokuuta 2013 | Keski-Kreikka: Fthiotis | 5,5 |  |  |
| Kreetan maanjäristys 2013 | 12. lokakuuta 2013 | Kreeta: Chaniá | 6,6 | VII |  |
| Joonianmeren maanjäristys 2014 | 26. tammikuuta 2014 | Kefaloniá | 6,1 | VII |  |
| Joonianmeren maanjäristys 2014 | 3. helmikuuta 2014 | Kefaloniá: Lixoúri | 6,0 | III |  |
| Egeanmeren maanjäristys 2014 | 24. toukokuuta 2014 | Kreikka, Turkki | 6,9 | VII |  |
| Joonianmeren maanjäristys 2015 | 17. marraskuuta 2015 | Lefkas, Kefaloniá, Ithaka | 6,5 |  |  |
| Lesboksen maanjäristys 2017 | 12. kesäkuuta 2017 | Lesbos | 6,3 |  |  |
| Egeanmeren maanjäristys 2017 | 20. heinäkuuta 2017 | Turkki: Bodrum, Datça; Kreikka: Kos | 6,6 | VII |  |
| Joonianmeren maanjäristys 2018 | 25. lokakuuta 2018 | Joonianmeri: Zákynthos, Strofadit | 6,8 |  |  |
| Ateenan maanjäristys 2019 | 19. heinäkuuta 2019 | Ateena | 5,3 |  |  |
| Kreetan maanjäristys 2020 | 2. toukokuuta 2020 | Kreeta | 6,6 | VII |  |
| Egeanmeren maanjäristys 2020 | 30. lokakuuta 2020 | Kreikka: Sámos; Turkki: İzmir | 7,0 |  |  |
| Elassónan maanjäristys 2021 | 3. maaliskuuta 2021 | Elassóna, Týrnavos, Lárisa | 6,3 | IX |  |
| Arkalochórin maanjäristys 2021 | 27. syyskuuta 2021 | Kreeta: Arkalochóri | 6,0 | VIII |  |
| Lasíthin maanjäristys 2021 | 12. lokakuuta 2021 | Kreeta: Lasíthi | 6,3 | VIII |  |
Mbah Gotho

| Saparman Sodimejo> Henkilötiedot |
| --- | --- |
Syntynyt: (Väitetysti) 31. joulukuuta 1870
Kuollut: 30. huhtikuuta 2017 (146 vuotta) 
Kansalaisuus:   Indonesia
Muut tiedot
Lempinimet:  Mbah Gotho (isoisä Gotho)
Saparman Sodimejo, tunnettu paremmin nimellä Mbah Gotho (k. 30. huhtikuuta 2017) oli indonesialainen mies, jonka väitettiin olevan sekä maailman vanhin elossa oleva että vanhin koskaan elänyt ihminen. Hän kuoli huhtikuussa vuonna 2017. Hänen syntymäpaikastaan tai -ajastaan ei ole varmaa tietoa, mutta hänen väitetään syntyneen 31. joulukuuta 1870.
Vuonna 2016 Gotho on sanonut "haluavansa vain kuolla" ja oli ostanut oman hautakivensä jo 1990-luvun alussa. Mbah Gothon kerrotaan olleen säännöllinen tupakoija. Gothon kymmenen sisaruksen, neljän vaimon ja lasten väitettiin kuolleen jo kauan aikaa sitten.
Tilastollisesti 146 vuoden iän saavuttaminen on äärimmäisen epätodennäköistä. Vastaavia väitettyjä ikäennätyksiä tulee ajoittain maista, joissa on puutteellinen väestörekisteröinti. Toistaiseksi varmennetusti vanhimmaksi elänyt henkilö on Jeanne Calment, joka eli 122-vuotiaaksi. Uutisissa on niukasti tietoa esimerkiksi Gothon perheenjäsenistä tai vanhemmista.
Magnus den store

| Magnus den store Magnus Uggla |
| --- | --- | --- |

Livealbumin tiedot
 Äänitetty : 2010, 2013
 Julkaistu: 27. helmikuuta 2013
 Tyylilaji: pop, rock
 Kesto: 58.00
 Levy-yhtiö: EMI Music Sweden
Listasijoitukset
  5.
Magnus Ugglan muut julkaisut
| Innan filmen tagit slut 2011 | Magnus den store 2013 |   |
Magnus den store on Magnus Ugglan livealbumi, joka julkaistiin 27. helmikuuta 2013. Se debytoi Ruotsissa Sverigetopplistanin sijalla 5.
Kappaleet

Stäng av mobilen – 2.48
Jag är jag – 3.15
Nallebjörn – 2.55
Vill inte ha dig – 3.03
Tick tack – 2.01
Alla flickor visslar – 3.19
Leva med min afro – 3.06
Århundradets fest – 3.27
Finalen – 5.30
Montezumas hämnd – 3.24
På egen hand – 3.10
Jag och min far – 3.55
Tycker om dig (Finalmente) – 3.13
Har hört om en tjej (I Heard of a Girl) – 3.05
Jag skiter i Amerika (Living in America) – 3.32
Försvinn ur mitt liv (You're out of My Life) – 4.40
Vandrar i ett regn – 3.31
Kudus Oyenuga

| Henkilötiedot |
| --- | --- | --- | --- |
Syntymäaika: 18. maaliskuuta 1993 (ikä 31)
Syntymäpaikka: Walthamstow, Lontoo, Englanti
Pelipaikka: hyökkääjä
Pituus: 176 senttimetriä
Paino: 77 kilogrammaa
Junioriseurat
2009–2011: Tottenham Hotspur
Seurat
| Vuodet | Seura | O | (M) |
| 2011– | Tottenham Hotspur | 0 | (0) |
| 2011 | → MYPA (laina) | 3 | (0) |
 Seurajoukkueuran tilastot kattavat vain kansalliset sarjat, päivitetty 15. toukokuuta 2011.
Kudus Oyenuga (s. 18. maaliskuuta 1993 Walthamstow, Lontoo, Englanti) on englantilainen jalkapalloilija, pelipaikaltaan hyökkääjä. Hän edustaa Valioliigan Tottenham Hotspuria.
Oyenuga on kuulunut Tottenham Hotspurin akatemiaan täyspäiväisesti kaudesta 2009–2010 alkaen ja teki vajaan kahden kauden aikana 28 maalia alle 18-vuotiaiden akatemialiigan otteluissa. Huhtikuussa 2011 hän siirtyi suomalaiseen Myllykosken Palloon elokuuhun 2011 ulottuneella lainasopimuksella. Hän debytoi Suomen korkeimmalla sarjatasolla Veikkausliigassa 2. toukokuuta 2011 ottelussa IFK Mariehamnia vastaan. Oyenugan sekä hänen maanmiehensä Jake Nicholsonin laina purettiin kuitenkin jo myöhemmin toukokuussa, mitä ennen hän ehti pelata kolmessa Veikkausliigan ottelussa.
Aiheesta muualla

Kudus Oyenugan esittely Tottenham Hotspurin sivustolla (englanniksi)
Kukruse (kaupunginosa)

| Kukruse |
| --- | --- |
 Tallinna Tervishoiu Kõrgkoolin Kohtla-Järven toimipaikka.
 Kukruse
 Koordinaatit: 59°24′N, 27°21′E 
Valtio:  Viro
Maakunta:  Itä-Virumaa
Kaupunki:  Kohtla-Järve
Hallinto:  
 – Asutustyyppi:  kaupunginosa
Väkiluku (1.1.2010):  632
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Kukruse on Kohtla-Järven kaupunginosa Toilan kunnan sisällä Itä-Virumaalla Virossa. Kukruse sijaitsee muiden Kohtla-Järven kaupunginosien tavoin erillään muista kaupunginosista. Asukkaita Kukrusessa on 632 (1. tammikuuta 2010).
Kukrusessa sijaitsee vuonna 1966 perustettu Kohtla-Järven palavakivimuseo (vir. Kohtla-Järve Põlevkivimuuseum). Tosin Kukrusessa museo on toiminut vuodesta 2007 lähtien. Kukrusessa on kaivettu öljyliusketta eli palavaakiveä jo 90 vuotta.
Kaupunginosassa toimii myös Tallinna Tervishoiu Kõrgkoolin Kohtla-Järven toimipaikka.
MC Alger

Mouloudia Club d'Alger (arab. مولودية الجزائر‎‎‎) on algerialainen jalkapalloseura, joka perustettiin vuonna 1921. Sen kotistadionina toimii Stade 5 Juillet 1962, joka sijaitsee Algerissa. Joukkue on voittanut kuusi kertaa Algerian-mestaruuden, joista viimeisin on vuodelta 2010. Se on voittanut myös kerran Afrikan Mestarien liigan vuonna 1976.
Saavutukset > Kansalliset

Algerian-mestaruus (8): 1972, 1975, 1976, 1978, 1979, 1999, 2010, 2024
Algerian cup (7): 1971, 1973, 1976, 1983, 2006, 2007, 2014
Algerian Super Cup (2): 2006, 2007
Saavutukset > Kansainväliset

Afrikan Mestarien liiga: 1976
Maghreb Cup-voittajien cup: 1972, 1974
Päävalmentajat

| Kausi | Valmentaja |
| --- | --- |
1971–1972:  Abdelhamid Kermali
1998–1999:  Abdelhamid Kermali
2005–2006:  Robert Nouzaret (2005–12/2005)
2005–2006:  Noureddine Saadi (12/2005–3/2006)
2005–2006:  François Bracci (3/2006–2006)
2006–2007:  François Bracci (2006–10/2006)
2006–2007:  Hacène Matallah (10/2006–11/2006)
2006–2007:  Enrico Fabbro (11/2006–2007)
2007–2008:  Enrico Fabbro (2007–11/2007)
2007–2008:  Jean Thissen (11/2007–1/2008)
2007–2008:  Enrico Fabbro (1/2008–2/2008)
2007–2008:  Mohamed Mekhazni (2/2008–3/2008)
2007–2008:  Ameur Djamil (3/2008–2008)
2008–2009:  Ameur Djamil (2008–9/2008)
2008–2009:  Alain Michel (9/2008–2009)
2009–2010:  Alain Michel (2009–12/2009)
2009–2010:  François Bracci (12/2009–2010)
2010–2011:  Alain Michel (6/2010–3/2011)
2010–2011:  Noureddine Zekri (3/2011–6/2011)
2011–2012:  Abdelhak Menguellati (6/2011–8/2011)
2011–2012:  Abdelhak Ben Chikha (8/2011–9/2011)
2011–2012:  François Bracci (10/2011–)
Aiheesta muualla

mouloudia.org (arabiaksi)
MC Ride

| MC Ride |
| --- | --- |
 MC Ride Death Gripsin konsertissa Berliinissä 2012
Henkilötiedot
Muusikko
Taiteilijanimi:  MC Ride, Mxlplx
Laulukielet:  Englanti
Aktiivisena:  2003-
Tyylilajit:  Hip hop, rap, kokeellinen hip hop
Yhtyeet:  Death Grips, Fyre
  [ Muokkaa Wikidatassa ] [ ohje ]  
MC Ride, oikealta nimeltään Stefan Corbin Burnett, on Yhdysvaltalainen rap-artisti ja taiteilija. Parhaiten MC Ride tunnetaan Death Gripsin keulahahmona ja laulajana.
Elämä ja ura

Stefan Burnett opiskeli kuvataidetta Hamptonin yliopistossa Virginiassa. Lopetettuaan koulun kesken hän alkoi tekemään musiikkia yhdessä hip hop-artisti Young G.n sekä Burnettin veljen Swank Daddyn kanssa Fyre-nimisessä hip hop-kollektiivissa. Burnett esiintyi tuolloin taiteilijanimellä Mxlplx, kunnes Fyre lopetti toimintansa Burnettin veljen mentyä naimisiin. Tämän jälkeen Burnett työskenteli ravintolassa ja harjoitti taidetta.
Elämä ja ura > Death Grips

2010 Burnett perusti naapurinsa Zach Hillin kanssa Death Grips-nimisen kokeellisen ja aggressiivisen hip hop bändin jonka jäseneksi liittyi myöhemmin myös Andy Morin. Samana vuonna bändi julkaisi omakustantaisen debyytti -EP:nsä Death Grips ja heti perään Exmilitary -mixtapen jonka Metacritic arvosteli pistein 82/100. 2012 yhtye julkaisi esikoisalbuminsa The Money Store.
2014 Death Grips ilmoitti lopettavansa, mutta jatkoikin toimintaansa ja toimii vieläkin aktiivisena yhtyeenä. Yhtye on julkaissut viisi studioalbumia, kolme EP:tä sekä yhden mixtapen ja soundtrackin.
Elämä ja ura > Tyyli

MC Ride on tunnettu aggressiivisesta, synkästä ja intensiivisestä lavaesiintymisestään sekä hardcore punk spoken word-tyylistään räpätä. Lyriikoissaan hän käsittelee muun muassa seksiä, huumeita, kuolemaa, vihaa, hulluutta, okkultismia ja vainoharhaisuutta. The A.V. Club kirjoitti The Money Storea käsittelevässä artikkelissaan: "MC Ride’s voice is just another instrument of abrasion as he hollers in a voice so tattered and blown-out it must physically pain him."
Aiheesta muualla

Burnettin portfolio (Arkistoitu – Internet Archive) (englanniksi)
Death Gripsin kotisivut (englanniksi)
Maksan vajaatoiminta

Maksan vajaatoiminta tarkoittaa maksan kyvyttömyyttä aineenvaihduntaan ja muihin toimintoihinsa. Se liittyy moniin vaikeisiin maksasairauksiin.
Akuutti maksan vajaatoiminta on vakava tila, jossa maksan toiminta lakkaa äkillisesti.
Kirroosi on tyypillinen kroonisen maksan vajaatoiminnan syy. Se on parantumaton maksasolujen tuhoutumista aiheuttava sairaus.
Maksan hemangiooma

Maksan hemangiooma on verisuonirakenteista muodostuva hyvänlaatuinen maksakasvain. Se on varmistettava hemangioomaksi, jotta vakavampien tilojen, kuten primaarisen maksasyövän tai maksassa sijaitsevan etäpesäkkeen mahdollisuudet voidaan sulkea pois.
Suunnilleen 1–7 prosentilla ihmisistä on maksassa hemangiooma, osalla useampia. Yleensä maksan hemangiooma löydetään sattumalta muusta syystä tehdyn ultraäänitutkimuksen yhteydessä. Useimmiten se ei vaadi hoitoa. Jos maksa-arvot ovat poikkeavat, johtuu tämä yleensä jostain muusta syystä, kuten rasvamaksasta.
Hemangiooma on tyypillisin hyvänlaatuinen maksakasvain. Kirroottiseen maksaan hemangiooma kehittyy harvoin.
Maksan hemangioomat ovat yleisempiä naisilla kuin miehillä. Vauvoilla esiintyy infantiileja hemangioendotelioomia.
Maanosaliittojen cupin 2009 kokoonpanot

Tämä sivu esittelee vuoden 2009 Maanosaliittojen cupin 8 osallistujajoukkuetta. Joukkueiden kapteenit on merkitty (c)-merkillä. Joukkueissa tulee olla 23 pelaajaa, joista kolmen täytyy olla maalivahteja.
Aiheesta muualla

FIFA Confederations Cup South Africa 2009 (Arkistoitu – Internet Archive) FIFA.com (englanniksi)
Mayfield

Mayfield on muun muassa seuraavien henkilöiden sukunimi:
Baker Mayfield (s. 1995), yhdysvaltalainen amerikkalaisen jalkapallon pelaaja
Christopher Mayfield (s. 1935), brittiläinen anglikaanisen kirkon piispa
Curtis Mayfield (1942–1999), yhdysvaltalainen soul-, funk- ja R&B-laulaja, lauluntekijä ja kitaristi
Scott Mayfield (s. 1992), yhdysvaltalainen jääkiekkoilija
Shelley Mayfield (1924–2010), yhdysvaltalainen golfaaja.
Kuvitteellisia henkilöitä

Maxine Mayfield, scifi-kauhusarjassa Stranger Things.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kukaan ei katso sinua silmiin

| Kukaan ei katso sinua silmiin |
| --- | --- |

Ohjaaja:  Jesse Jalonen
Käsikirjoittaja:  Jesse Jalonen
Tuottaja:  Ella Ruohonen Juho Fossi
Kuvaaja:  Jesse Jalonen
Leikkaaja:  Sanna Liinamaa
Pääosat:  Arttu Timlin Ida-Maria Olva Kimiya Eskandari Jonas Rothlaender
Valmistustiedot
Valmistusmaa:  Suomi
Tuotantoyhtiö:  Aalto-yliopisto / ELO Fossi Films
Ensi-ilta:  2022
Kesto:  65 minuuttia
Alkuperäiskieli:  suomi englanti mandariinikiina
Aiheesta muualla
IMDb 
Elonet
Infobox OKNimi-testi OK: 
Kukaan ei katso sinua silmiin on Jesse Jalosen ohjaama ja käsikirjoittama suomalainen dokumentaarisia elementtejä sisältävä fiktioelokuva vuodelta 2022.
Elokuva käsittelee yksinäisyyttä ja se kertoo keskuudessamme elävistä ihmisistä, jotka voidaan nähdä ainoastaan kameran välityksellä. Elokuva on kuvattu Nokia C5-kännykällä vuosien 2018-2020 välisenä aikana.
Mayfair

| Mayfair |
| --- | --- |
 New Bond Street, Mayfair.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  City of Westminster
Koordinaatit:  51°30′36″N, 0°08′49″W
 fiMayfair 
Mayfair on alue Lontoon West Endissä Hyde Parkin itälaidalla. Hallinnollisesti se kuuluu City of Westminsteriin.
Mayfair on yksi Lontoon ja koko maailman kalleimmista asuinalueista. Alue on kuitenkin suurimman osan vuotta suhteellisen autio. Suuri osa omistajista on ulkomaalaisia, muun muassa arabimaista, ja he viettävät Lontoossa vain muutaman viikon vuodessa. Asukkaita on tyypillisesti paikalla heinä- ja elokuussa.
Aiheesta muualla

Kuvia tai muita tiedostoja aiheesta Mayfair Wikimedia Commonsissa
Kuskus

Kuskusta Fèsistä, Marokosta.
Kuskusta vihannesten ja kikherneiden kanssa
Kuskus (berb. seksu, arab. كسكسي, ransk. couscous) on berberikansojen keittiön erikoisuus, karkeaksi jauhetusta viljasta tehty ruoan lisäke. Kuskus valmistetaan durumvehnästä. Brasiliassa käytetään termiä couscous myös maissista tehdystä kuskusista. Perinteisesti kuskusta tarjoillaan pääruokana kasvisten ja lihan tai kalan kanssa tai jälkiruokana sokerin, mausteiden ja maidon kanssa. Kuskus on hyvin suosittua Marokossa, Algeriassa, Brasiliassa, Tunisiassa ja läntisessä Afrikassa. Sitä syödään myös Ranskassa, Sisiliassa ja Lähi-idässä.
Kuskus tehdään pyörittelemällä käsin karkeaa jauhoa, kunnes siitä tulee pieniä pellettejä. Aines siivilöidään, ja siivilään jääneiden suurten osien pyörittelyä jatketaan, kunnes niistä tulee tarpeeksi pieniä. Prosessi on aikaa vievää, ja perinteisesti naiset ovat tehneet kuskusta usean päivän ajan ja kuivattaneet sen auringossa. Tätä suurta erää on sitten käytetty useiden kuukausien ajan. Nykyään kuskusta tehdään tehtaissa ja myydään kaupoissa käyttövalmiina.
Kuskus tarkoittaa myös pohjoisafrikkalaista ruokalajia, joka tarjoillaan yhdessä kuskus-ryynien kanssa, kuten oheisissa kuvissa.
Aiheesta muualla

Wikimedia Commonsissa on kuvia tai muita tiedostoja aiheesta .
Did You Know: Food History - What is Couscous and How Does One Prepare It?
Luettelo vuonna 1794 kuolleista henkilöistä

Tämä on luettelo vuonna 1794 kuolleista tunnetuista henkilöistä. Henkilöt on lueteltu kuolinpäivän mukaisesti, samana päivänä kuolleet sukunimen mukaisessa aakkosjärjestyksessä. Jos henkilöstä ei ole kirjoitettu artikkelia, luettelossa mainitaan lähde.
Tammikuu

4. tammikuuta − Nicolas Luckner, saksalais-ranskalainen kenraali, Ranskan marsalkka ja vallankumouksellinen (s. 1722)
5. tammikuuta − Jacques Ledoyen, ranskalainen pappi, vallankumouksellinen ja marttyyri (s. 1760)
5. tammikuuta − François Peltier, ranskalainen pappi, vallankumouksellinen ja marttyyri (s. 1728)
8. tammikuuta − Justus Möser, saksalainen kirjailija (s. 1720)
10. tammikuuta − Georg Forster, saksalainen luonnontieteilijä, matkakirjailija ja vallankumouksellinen (s. 1754)
16. tammikuuta − Edward Gibbon, englantilainen historioitsija (s. 1737)
18. tammikuuta − Félicité Pricet, ranskalainen vallankumouksellinen ja marttyyri (n. 1745)
28. tammikuuta − Henri de la Rochejaquelein, ranskalainen kreivi, vallankumouksellinen ja yksi Vendéen kapinoiden johtajista (s. 1772)
Helmikuu

1. helmikuuta − Gabrielle Androuin, ranskalainen vallankumouksellinen ja marttyyri (s. 1755)
1. helmikuuta − Suzanne Androuin, ranskalainen vallankumouksellinen, marttyyri ja pyhimys (s. 1757)
1. helmikuuta − Charlotte Davy, ranskalainen vallankumouksellinen ja marttyyri (s. 1760)
1. helmikuuta − Françoise Pagis, ranskalainen vallankumouksellinen ja marttyyri (s. 1732)
2. helmikuuta − Marie Fel, ranskalainen oopperalaulaja (s. 1713)
10. helmikuuta − Jacques Roux, ranskalainen pappi, vallankumouksellinen ja radikaali sanskulottijohtaja (s. 1752)
10. helmikuuta − Catherine du Verdier de la Sorinière, ranskalainen vallankumouksellinen ja marttyyri (s. 1758)
16. tai 19. helmikuuta − Étienne Charles de Loménie de Brienne, ranskalainen katolinen arkkipiispa, kardinaali, Ranskan pääministeri ja valtiovarainministeri 1787−1788, Ranskan akatemian ja Ranskan tiedeakatemian jäsen (s. 1727)
22. helmikuuta − Johan Laihiander, suomalainen pappi, valtiopäivämies ja professori (s. 1720)
Maaliskuu

5. maaliskuuta − Ramón de la Cruz, espanjalainen näytelmäkirjailija (s. 1731)
23. tai 24. maaliskuuta − Anacharsis Cloots, saksalais-ranskalainen paroni, kirjailija ja poliitikko (s. 1755)
24. maaliskuuta − Jacques Hébert, ranskalainen vallankumousjohtaja ja lehtimies (s. 1757)
28. tai 29. maaliskuuta − Nicolas de Condorcet, ranskalainen filosofi, matemaatikko, valtio-opin tutkija, markiisi, vallankumouksellinen, Ranskan akatemian ja Ranskan tiedeakatemian jäsen (s. 1743)